CELEX: 62010CN0365
Language: et
Date: 2010-07-22 00:00:00
Title: Kohtuasi C-365/10: 22. juulil 2010 esitatud hagi — Euroopa Komisjon versus Sloveenia Vabariik

23.10.2010   
            
            
               ET
            
            
               Euroopa Liidu Teataja
            
            
               C 288/19
            
         
      22. juulil 2010 esitatud hagi — Euroopa Komisjon versus Sloveenia Vabariik
      (Kohtuasi C-365/10)
      ()
      (2010/C 288/32)
      Kohtumenetluse keel: sloveenia
      
         Pooled
      
      
         Hageja: Euroopa Komisjon (esindajad: A. Alcover San Pedro ja D. Kukovec)
      
         Kostja: Sloveenia Vabariik
      
         Hageja nõuded
      
      
                  —
               
               
                  Tuvastada, et kuna mitmel järjestikusel aastal on ületatud aasta ja päeva kohta kehtestatud PM10 piirväärtused välisõhus, on Sloveenia Vabariik rikkunud kohustusi, mis tulenevad nõukogu 22. aprilli 1999. aasta direktiivi 1999/30/EÜ (vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus) (1) artikli 5 lõikest 1, mis sisalduvad alates 11. juunist 2010 Euroopa Parlamendi ja nõukogu 21. mai 2008. aasta direktiivi 2008/50/EÜ (välisõhu kvaliteedi ja Euroopa õhu puhtamaks muutmise kohta) (2) artikli 13 lõikes 1;
               
            
                  —
               
               
                  mõista kohtukulud välja Sloveenia Vabariigilt.
               
            
         Väited ja peamised argumendid
      
      Sloveenia Vabariigi esitatud aastaaruandest PM10 kohustuslike päeva ja aasta piirväärtuste järgimise kohta nähtub, et aastatel 2005, 2006 ja 2007 ületati Sloveenias piirkondades SI1, SI2 ja SI4 ning linnastutes SIL ja SIM päeva ja aasta piirväärtusi, mis PM10 kohta välisõhus on kehtestatud. Euroopa Komisjon ei ole saanud direktiivi 2008/50/EÜ artikli 22 lõikes 2 sätestatud piirväärtuste kohaldamise kohustuse kohaldamise kohta mingit teavet.
      
         (1)  ELT L 163, lk 41.
      
         (2)  ELT L 152, lk 1.